สวัสดีค่ะ ดิฉันอายุ 20 ปีเนื่องจากรอบเดือนของดิฉันรอบนี้ได้มาช้ากว่าปกติประมาณ 11 วัน ซึ่งปกติจะมาตรงทุกๆเดือนหรือคลาดเคลื่อนเพียง 1-2 วัน และมีประจำเดือนเพียง4- 5 วัน แล้วได้หมดไปในวันที่ 11 /08/61 จนวันที่18/08/61 ได้มีเลือดไหลออกมาเป็นสีน้ำตาลเพียงนิดเดียวและมีอาการปวดท้องน้อยร่วมด้วย จนวันที่19/08/61 ในช่วงตอนสายมีเลือดสีแดงสดปนน้ำตาลไหลออกมาเป็นจำนวนมากเหมือนเป็นประจำเดือนและปวดท้องร่วมด้วย ไม่ทราบอาการดังกล่าวเกิดจากอะไรและร้ายเเรงหรือไม่ และดิฉันควรทำอย่างไร ขอบค่ะปล.ยังไม่ได้ไปพบแพทย์
สวัสดีค่ะ ลักษณะสีประจำเดือนที่มาเป็นสีน้ำตาลนั้น ไม่ได้บ่งบอกว่าเป็นโรคหรือภาวะอะไรนะคะ เป็นเพียงบอกว่าเป็นเลือดเก่าที่คงค้างในโพรงมดลูกที่ออกมาค่ะการที่มีเลือดออกกระปริดกระปรอย สามารถเกิดจากสาเหตุต่างๆ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่ เล่ามา ยังไม่สามารถระบุสาเหตุได้นะคะ แต่หากมีอาการผิดปกตินี้ ติดต่อกันหลายเดือน แนะนำให้ไปพบสูตินารีแพทย์เพื่อตรวจหาสาเหตุ และรับการรักษาอย่างเหมาะสมนะคะ